
VENDIM
Nr. 48/2016

 PËR DISA SHTESA DHE NDRYSHIME NË VENDIMIN E KUVENDIT NR. 55/2014, “PËR MIRATIMIN E STRUKTURËS, ORGANIKËS DHE KATEGORIZIMIT TË POZICIONEVE TË PUNËS TË INSPEKTORATIT TË LARTË TË DEKLARIMIT E KONTROLLIT TË PASURIVE DHE KONFLIKTIT TË INTERESAVE”, TË NDRYSHUAR 

	Në mbështetje të nenit 78 të Kushtetutës dhe të neneve 9 e 10, të ligjit nr. 9584, datë 17.7.2006, “Për pagat, shpërblimet dhe strukturat e institucioneve të pavarura kushtetuese dhe të institucioneve të tjera të pavarura, të krijuara me ligj”, të ndryshuar, si dhe të ligjit nr. 60/2016, “Për sinjalizimin dhe mbrojtjen e sinjalizuesve”, me propozimin e Inspektorit të Përgjithshëm të Inspektoratit të Lartë të Deklarimit e Kontrollit të Pasurive dhe Konfliktit të Interesave,

KUVENDI
I REPUBLIKËS SË SHQIPËRISË 

VENDOSI:

	I. Lidhja nr. 2 (organika) e vendimit të Kuvendit nr. 55/2014, të ndryshuar, ndryshohet sipas lidhjes nr. 2, bashkëlidhur këtij vendimi.
	II. Ky vendim hyn në fuqi menjëherë dhe i shtrin efektet financiare në datën 1 shtator 2016.

KRYETARI
Ilir Meta

Miratuar në datën 22.7.2016

Lidhja nr. 2

ORGANIKA DHE NUMRI I PUNONJËSVE TË INSPEKTORATIT TË LARTË TË DEKLARIMIT E KONTROLLIT TË PASURIVE DHE KONFLIKTIT TË INTERESAVE

(Struktura, organika dhe kategorizimi i pozicioneve të punës janë miratuar sipas vendimit 
të Kuvendit nr. 55/2014 , të ndryshuar me vendimet e Kuvendit nr. 71/2015 dhe 108/2015)

Funksioni 												                   Nr. i punonjësve / Kategoria/klasa
	I. Inspektori i përgjithshëm 
	1
	       Ligj nr. 9584, datë 17.7.2006

	II. Kabineti
	
	
	

	Drejtor kabineti
	1
	
	II-a

	Këshilltar
	1
	
	II-b

	Sekretar i inspektorit të përgjithshëm
	1
	
	VKM

	III. Sekretari i Përgjithshëm
	
	
	

	IV. Inspektorë
	
	
	

	Inspektorë
	28
	
	II-a

	Ndihmësinspektorë
	12
	
	II-b

	V. Drejtoria Juridike dhe e Marrëdhënieve 
me Institucionet
	
	
	

	Drejtor
	1
	
	II-b

	V/1. Sektori i Marrëdhënieve me Autoritetet Përgjegjëse
	
	
	

	Përgjegjës sektori 
	1
	
	III-a

	Specialistë
	3
	
	III-b

	V/2. Sektori i Këshillimit Juridik
	
	
	

	Specialistë
	2
	
	III-b

	VI. Drejtoria e Financës dhe Administrimit 
	
	
	

	Drejtor
	1
	
	II-b

	VI/1. Sektori i Administrimit të IT-së 
	
	
	

	Përgjegjës sektori
	1
	
	III-a

	Specialist
	2
	
	III-b

	VI/2. Sektori i Protokoll-Arkivit dhe Admi-nistrimit të Deklaratave të Pasurisë
	
	
	

	Përgjegjës sektori
	1
	
	III-a

	Specialistë
	5
	
	III-b

	VI/3. Sektori i Administrimit të Financë-Buxhetit
	
	
	

	Specialist finance
	1
	
	IV-a

	Specialist buxheti
	1
	
	III-b

	Magazinier
	1
	
	VI

	Shofer
	2
	
	IV

	Recepsionist
	1
	
	III

	Pastruese
	2
	
	I


Gjithsej                                                                                                                             70 punonjës 


VENDIM
Nr. 49/2016
 
PËR ZGJEDHJEN E NJË ANËTARI TË AUTORITETIT TË MEDIAVE AUDIOVIZIVE

Në mbështetje të nenit 78 të Kushtetutës, nenit 111 të Rregullores së Kuvendit dhe nenit 9, pika 4, të ligjit nr. 97/2013, “Për mediat audiovizive në Republikën e Shqipërisë”, me propozimin e Komisionit për Edukimin dhe Mjetet e Informimit Publik,

KUVENDI
I REPUBLIKËS SË SHQIPËRISË

VENDOSI:

I. Zoti Zylyftar Bregu zgjidhet anëtar i Autoritetit të Mediave Audiovizive.
II. Ky vendim hyn në fuqi menjëherë.

KRYETARI
Ilir Meta

Miratuar në datën 22.7.2016

VENDIM
Nr. 50/2016
 
PËR ZGJEDHJEN E NJË ANËTARI TË AUTORITETIT TË MEDIAVE AUDIOVIZIVE

Në mbështetje të nenit 78 të Kushtetutës, nenit 111 të Rregullores së Kuvendit dhe nenit 9, pika 4, të ligjit nr. 97/2013, “Për mediat audiovizive në Republikën e Shqipërisë”, me propozimin e Komisionit për Edukimin dhe Mjetet e Informimit Publik,




KUVENDI
I REPUBLIKËS SË SHQIPËRISË

VENDOSI:

I. Zoti Sami Nezaj zgjidhet anëtar i Autoritetit të Mediave Audiovizive.
II. Ky vendim hyn në fuqi menjëherë.
KRYETARI
Ilir Meta

Miratuar në datën 22.7.2016

VENDIM
Nr. 51/2016
 
PËR ZGJEDHJEN E NJË ANËTARI TË AUTORITETIT TË MEDIAVE AUDIOVIZIVE

	Në mbështetje të nenit 78 të Kushtetutës, nenit 111 të Rregullores së Kuvendit dhe nenit 9, pika 4, të ligjit nr. 97/2013, “Për mediat audiovizive në Republikën e Shqipërisë”, me propozimin e Komisionit për Edukimin dhe Mjetet e Informimit Publik,

KUVENDI
I REPUBLIKËS SË SHQIPËRISË

VENDOSI:

I. Zonja Suela Musta zgjidhet anëtare e Autoritetit të Mediave Audiovizive.
II. Ky vendim hyn në fuqi menjëherë.

KRYETARI
Ilir Meta

Miratuar në datën 22.7.2016



VENDIM
Nr. 52/2016
 
PËR ZGJEDHJEN E NJË ANËTARI TË AUTORITETIT TË MEDIAVE AUDIOVIZIVE

Në mbështetje të nenit 78 të Kushtetutës, nenit 111 të Rregullores së Kuvendit dhe nenit 9, pika 4, të ligjit nr. 97/2013, “Për mediat audiovizive në Republikën e Shqipërisë”, me propozimin e Komisionit për Edukimin dhe Mjetet e Informimit Publik,

KUVENDI
I REPUBLIKËS SË SHQIPËRISË

VENDOSI:

I. Zoti Agron Gjekmarkaj zgjidhet anëtar i Autoritetit të Mediave Audiovizive.
II. Ky vendim hyn në fuqi menjëherë.

KRYETARI
Ilir Meta

Miratuar në datën 22.7.2016

VENDIM
Nr. 53/2016

PËR ZGJEDHJEN E ZOTIT ARBEN MALAJ ANËTAR I KËSHILLIT MBIKËQYRËS TË BANKËS SË SHQIPËRISË

	Në mbështetje të nenit 78 të Kushtetutës, të nenit 44, pikat 2 dhe 3, dhe nenit 48, të ligjit nr. 8269, datë 23.12.1997, “Për Bankën e Shqipërisë”, të ndryshuar, si dhe të nenit 111 të Rregullores së Kuvendit, me propozimin e një grupi deputetësh,

KUVENDI
I REPUBLIKËS SË SHQIPËRISË

VENDOSI:

I. Zoti Arben Malaj zgjidhet anëtar i Këshillit Mbikëqyrës të Bankës së Shqipërisë, me mandat zëvendësues, në vend të zonjës Ermelinda Meksi.
II. Ky vendim hyn në fuqi menjëherë.

KRYETARI
Ilir Meta

Miratuar në datën 22.7.2016
VENDIM
Nr. 55/2016

PËR NJË NDRYSHIM NË VENDIMIN E KUVENDIT NR. 96/2014 “PËR KRIJIMIN E KOMISIONIT TË POSAÇËM PARLAMENTAR PËR REFORMËN NË SISTEMIN E DREJTËSISË”, TË NDRYSHUAR

	Në mbështetje të nenit 77, pika 1, të Kushtetutës, të nenit 24, të Rregullores së Kuvendit dhe pikës V, të vendimit të Kuvendit nr. 96/2014, me kërkesën e Kryetarit të Komisionit të Posaçëm për Parlamentar për Reformën në Sistemin e Drejtësisë,

KUVENDI
I REPUBLIKËS SË SHQIPËRISË

VENDOSI:

Në vendimin e Kuvendit nr. 96/2014, “Për krijimin e Komisionit të Posaçëm Parlamentar për Reformën në Sistemin e Drejtësisë”, të ndryshuar, bëhet ky ndryshim:
I. Në pikën V, fjalia e parë ndryshohet si më poshtë:
“V. Komisioni i Posaçëm do të zhvillojë veprimtarinë e tij deri në fund të muajit dhjetor 2016”.
II. Ky vendim hyn në fuqi menjëherë.
 
KRYETARI
Ilir Meta

Miratuar në datën 22.7.2016

VENDIM
Nr. 537, datë 27.7.2016

PËR NJË NDRYSHIM NË VENDIMIN NR.718, DATË 29.10.2004, TË KËSHILLIT TË MINISTRAVE, “PËR LISTËN E PERSONAVE TË SHPALLUR SI FINANCUES TË TERRORIZMIT”, TË NDRYSHUAR

Në mbështetje të nenit 100 të Kushtetutës dhe të neneve 5, pika 1, 14, pika 1, 18, pika 1, 25, pika 1, e 28, pika 1, të ligjit nr.157/2013, “Për masat kundër financimit të terrorizmit”, me propozimin e ministrit të Punëve të Jashtme, Këshilli i Ministrave
VENDOSI:

Në listën e personave të shpallur si financues të terrorizmit sipas rezolutave të Këshillit të Sigurimit (“Lista e OKB-së”), që i bashkëlidhet vendimit nr.718, datë 29.10.2004, të Këshillit të Ministrave, të ndryshuar, bëhet ndryshimi, si më poshtë vijon:
Në listën e shkronjës “C”, të titulluar “Lista e individëve anëtarë ose bashkëpunëtorë me organizatat ISIL (Da’esh) dhe AL-Qaida”, çregjistrohet individi i renditur në shkronjën “a”, sipas ndryshimit bashkëlidhur këtij vendimi, në listën e konsoliduar të Këshillit të Sigurimit të OKB-së, për personat që janë anëtarë, bashkëpunëtorë apo financues të organizatave ISIL (Da’esh) dhe Al-Qaida.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI 
Edi Rama


AZHURNIMI NË LISTËN E PERSONAVE TË SHPALLUR SI FINANCUES TË TERRORIZMIT
SIPAS REZOLUTAVE TË KËSHILLIT TË SIGURIMIT 
(LISTA E OKB-së)
C. LISTA E INDIVIDËVE ANËTARË OSE BASHKËPUNËTORË ME ORGANIZATAT ISIL (Da’esh) dhe AL-QAIDA.
a) Lista e ndryshuar në “Lista e individëve anëtarë ose bashkëpunëtorë me organizatat ISIL (Da’esh) dhe Al-Qaida”.
ASCHRAF  2. AL-DAGMA.

Shënim. Gjenealitetet e tjera për personin, emri i të cilit është radhitur më sipër, mbahen në Drejtorinë e Përgjithshme të Parandalimit të Pastrimit të Parave.










VENDIM
Nr. 542, datë 27.7.2016

PËR NJË NDRYSHIM NË VENDIMIN NR.919, DATË 29.12.2014, TË KËSHILLIT TË MINISTRAVE, “PËR MIRATIMIN E DISPOZITAVE ZBATUESE TË LIGJIT NR.102/2014, DATË 31.7.2014, “KODI DOGANOR I REPUBLIKËS SË SHQIPËRISË””[footnoteRef:1][footnoteRef:2] [1:  Direktiva 2006/79/EC, e datës 5 tetor 2006, “Mbi përjashtimin nga taksat e importit të dërgesave të vogla të mallrave me natyrë jotregtare nga vendet jashtë BE-së”. Celex nr.32006L0079; Fletorja Zyrtare e Bashkimit Evropian, seria L, nr.286, 17 October 2006, faqe 15–18;]  [2:  Direktiva 2009/132/EC, e datës 19 tetor 2009, “Mbi përcaktimin e qëllimit të nenit 143 (b) dhe (c) të direktivës 2006/112/ EC, në lidhje me përjashtimin nga tatimi mbi vlerën e shtuar për importimin final të mallrave të caktuara”. Celex nr.32009L0132; Fletorja Zyrtare e Bashkimit Evropian, seria L, 292, 10 nëntor 2009, faqe 5–30.
] 


Në mbështetje të nenit 100 të Kushtetutës dhe të neneve 9, 10, 40 deri 42, 47, 119, pika 7, 149, 150 deri 152, 153, pikat 1, 2 e 3, 154, 161 deri 168, 169, 174, 175, 176, 177, 184 e 188, të ligjit nr.102/2014, “Kodi Doganor i Republikës së Shqipërisë”, me propozimin e ministrit të Financave, Këshilli i Ministrave

VENDOSI:

1. Në kreun 2, “Përjashtimi nga detyrimet e importit”, seksioni 5, “Dërgesat me vlerë të papërfillshme”, të vendimit nr.919, datë 29.12.2014, të Këshillit të Ministrave, neni 116, “Mallra me vlerë të papërfillshme”, ndryshohet, si më poshtë vijon:

“Neni 116
Mallra me vlerë të papërfillshme

1. 	Në përputhje me nenin 117, çdo dërgesë mallrash me karakter jotregtar, e përbërë nga mallra me vlerë të papërfillshme, të dërguara drejtpërdrejt nga një vend tjetër te një marrës në Republikën e Shqipërisë, përjashtohet nga detyrimet e importit. 
2. 	Për qëllime të pikës 1, mallra me vlerë të papërfillshme janë:
a) mallrat e blera nëpërmjet porosisë nga interneti, që importohen nëpërmjet dërgesave postare, vlera e të cilave nuk kalon vlerën ekuivalente në lekë të shumës 22 euro;
b) dërgesat e mallrave nga një individ jashtë Republikës së Shqipërisë për një individ në Republikën e Shqipërisë, të një natyre rastësore, pa pagesë dhe që përmbajnë vetëm mallrat e destinuara për përdorim personal ose familjar prej marrësit, vlera e të cilave nuk e kalon vlerën ekuivalente në lekë të shumës 45 euro.”.
Ngarkohen Ministria e Financave dhe Drejtoria e Përgjithshme e Doganave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI 
Edi Rama

VENDIM
Nr.543, datë 27.7.2016

PËR LEJIMIN E PËRDORIMIT TË BRIGJEVE NË FUNKSION TË REALIZIMIT TË PROJEKTIT INVESTUES STRATEGJIK “NEW BORN”

Në mbështetje të nenit 100 të Kushtetutës dhe të nenit 29, të ligjit nr.55/2015, “Për investimet strategjike në Republikën e Shqipërisë”, me propozimin e ministrit të Zhvillimit Ekonomik, Turizmit, Tregtisë dhe Sipërmarrjes, Këshilli i Ministrave

VENDOSI:

1. Lejimin e përdorimit të brigjeve të detit dhe të zonës përkatëse në funksion të realizimit të projektit investues strategjik “New Born”, Hamallaj, gjiri i Lalëzit, i cili ka përfituar statusin e investimit strategjik, procedurë e asistuar, me vendimin nr.1/15, datë 14.7.2016, të Komitetit të Investimeve Strategjike.
2. Afati për përdorimin e brigjeve, sipas këtij vendimi, të jetë 20 (njëzet) vite duke filluar nga data e hyrjes në fuqi të këtij vendimi.
3. Përdorimi i brigjeve do të kryhet përgjatë periudhës së sezonit veror 15 maj – 30 shtator të çdo viti, përkundrejt pagesës së tarifës 100 lekë/m2 në muaj nga ana e investitorit strategjik, përgjatë periudhës së përmendur në këtë pikë.
4. Të ardhurat e mbledhura nga tarifa për dhënien e së drejtës së përdorimit të brigjeve administrohen dhe bëjnë pjesë në buxhetin e Bashkisë Durrës.
5. E drejta e përdorimit të brigjeve nga ana e investitorit strategjik “Mane TCI”, me NIPT/NUIS K22203004A, koordinatat, sipërfaqja e lejuar për përdorim afatgjatë dhe kushtet e përdorimit bazohen në përcaktimet e bëra në vendimin nr. 1/15, datë 14.7.2016, të Komitetit të Investimeve Strategjike, dhe në përcaktimet e kontratës përkatëse që investitori strategjik duhet të lidhë me Bashkinë Durrës.
6. Ngarkohet Bashkia Durrës për lidhjen e kontratës përkatëse me investitorin strategjik në zbatim të këtij vendimi. Në këtë kontratë parashikohen shprehimisht të drejtat e detyrimet e autoritetit kontraktues dhe të drejtat e detyrimet e investitorit, në funksion të projektit të investimit strategjik.
7. Ngarkohen Ministria e Zhvillimit Ekonomik, Turizmit, Tregtisë dhe Sipërmarrjes, Agjencia Shqiptare e Zhvillimit të Investimeve dhe Bashkia Durrës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI 
Edi Rama

VENDIM
Nr. 544, datë 27.7.2016

PËR LEJIMIN E PËRDORIMIT TË BRIGJEVE NË FUNKSION TË REALIZIMIT TË PROJEKTIT INVESTUES STRATEGJIK “GREEN COAST”

Në mbështetje të nenit 100 të Kushtetutës dhe të nenit 29, të ligjit nr.55/2015, “Për investimet strategjike në Republikën e Shqipërisë”, me propozimin e ministrit të Zhvillimit Ekonomik, Turizmit, Tregtisë dhe Sipërmarrjes, Këshilli i Ministrave

VENDOSI:

1. Lejimin e përdorimit të brigjeve të detit dhe të zonës përkatëse në funksion të realizimit të projektit investues strategjik “Green Coast”, Palasë, Himarë, zona kadastrale 1481–1739, i cili ka përfituar statusin e investimit strategjik, procedurë e veçantë, me vendimin nr.2/13, datë 14.7.2016, të Komitetit të Investimeve Strategjike.
2. Afati për përdorimin e brigjeve sipas këtij vendimi të jetë 20 (njëzet) vite duke filluar nga data e hyrjes në fuqi të këtij vendimi.
3. Përdorimi i brigjeve do të kryhet përgjatë periudhës së sezonit veror 15 maj – 30 shtator të çdo viti, përkundrejt pagesës së tarifës 100 lekë/m² në muaj nga ana e investitorit strategjik, përgjatë periudhës së përmendur në këtë pikë.
4. Të ardhurat e mbledhura nga tarifa për dhënien e së drejtës së përdorimit të brigjeve administrohen dhe bëjnë pjesë në buxhetin e Bashkisë Himarë.
5. E drejta e përdorimit të brigjeve nga ana e investitorit strategjik “Green Coast”, me NIPT/NUIS: L41329038D, koordinatat, sipërfaqja e lejuar për përdorim afatgjatë dhe kushtet e përdorimit bazohen në përcaktimet e bëra në vendimin nr.2/13, datë 14.7.2016, të Komitetit të Investimeve Strategjike, dhe në përcaktimet e kontratës përkatëse që investitori strategjik duhet të lidhë me Bashkinë Himarë.
6. Ngarkohet Bashkia Himarë për lidhjen e kontratës përkatëse me investitorin strategjik në zbatim të këtij vendimi. Në këtë kontratë parashikohen shprehimisht të drejtat e detyrimet e autoritetit kontraktues dhe të drejtat e detyrimet e investitorit, në funksion të projektit të investimit strategjik.
7. Ngarkohen Ministria e Zhvillimit Ekonomik, Turizmit, Tregtisë dhe Sipërmarrjes, Agjencia Shqiptare e Zhvillimit të Investimeve dhe Bashkia Himarë për zbatimin e këtij vendimi.
Ky vendim hyn në fuqi pas botimit në Fletoren Zyrtare.
 
KRYEMINISTRI 
Edi Rama





VENDIM
Nr. 546, datë 27.7.2016

PËR MIRATIMIN E NDRYSHIMIT TË STATUSIT, NGA TOKË BUJQËSORE NË TOKË TRUALL, PËR NDËRTIMIN E STACIONIT TË TRANSFERIMIT TË MBETJEVE TË BASHKISË POGRADEC

Në mbështetje të nenit 100 të Kushtetutës dhe të nenit 11/1, të ligjit nr.8752, datë 26.3.2001, “Për krijimin dhe funksionimin e strukturave për administrimin dhe mbrojtjen e tokës”, të ndryshuar, me propozimin e ministrit të Transportit dhe Infrastrukturës, Këshilli i Ministrave

VENDOSI:

1. Miratimin e ndryshimit të statusit, nga tokë bujqësore në tokë truall, të sipërfaqes prej 5 900 (pesë mijë e nëntëqind) m2, me vendndodhje sipas të dhënave në lidhjen 1, bashkëlidhur këtij vendimi, për ndërtimin e Stacionit të Transferimit të Mbetjeve të Bashkisë Pogradec.
2. Drejtoria e Administrimit dhe Mbrojtjes së Tokës, në Qarkun e Korçës, të pasqyrojë në dokumentacionin kadastral përkatës ndryshimet e kategorisë së resursit, nga tokë bujqësore (arë) në tokë truall, për sipërfaqen prej 5 900 (pesë mijë e nëntëqind) m2, sipas pikës 1, të këtij vendimi.
3. Ngarkohen Ministria e Transportit dhe Infrastrukturës, Ministria e Bujqësisë, Zhvillimit Rural dhe Administrimit të Ujërave, Këshilli i Qarkut Korçë, Zyra Vendore e Regjistrimit të Pasurive të Paluajtshme Pogradec dhe Bashkia Pogradec për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama
Lidhja nr. 1 
TOKË BUJQËSORE (KATEGORIA VIII)
	Bashkia
	Njësia administrative
	Fshati
	Zona kadastrale
	Numri i pasurisë
	Pronari
	Lloji i pasurisë
	Kategoria e tokës bujqësore
	Truall i kërkuar
(m2)

	Pogradec
	Çërravë
	Çërravë
	1387
	77
	tokë shtet
	arë
	VIII-të
	5900



URDHËR
Nr. 5419, datë 2.8.2016

PËR DELEGIM KOMPETENCE

Në mbështetje të nenit 102, pikës 4, të Kushtetutës, nenit 7, pikës 2, të ligjit nr. 8678, datë 14.5.2001, “Për organizimin dhe funksionimin e Ministrisë së Drejtësisë”, i ndryshuar, të neneve 28 dhe 29, të ligjit nr. 44/2015, “Kodi i Procedurave Administrative i Republikës së Shqipërisë”, si dhe të nenit 11, pikës 2 dhe 3, të ligjit nr.90/2012 “Për organizimin dhe funksionimin e administratës shtetërore”,

URDHËROJ:

1. Delegimin e komopetencave të titullarit të Ministrisë së Drejtësisë nga data 3.8.2016, deri në datën 8.8.2016, zëvendësministrit të Drejtësisë z. Eridian Salianji.
2. Ngarkohet zëvendësministri, z. Eridian Salianji, për zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

MINISTRI I DREJTËSISË
Ylli Manjani

URDHËR
Nr. 5420, datë 2.8.2016

PËR DELEGIM KOMPETENCE

Në mbështetje të nenit 102, pikës 4, të Kushtetutës, nenit 7, pikës 2, të ligjit nr. 8678, datë 14.5.2001, “Për organizimin dhe funksionimin e Ministrisë së Drejtësisë”, i ndryshuar, të neneve 28 dhe 29, të ligjit nr.44/2015, “Kodi i Procedurave Administrative i Republikës së Shqipërisë”, si dhe të nenit 11, pikës 2 dhe 3, të ligjit nr. 90/2012, “Për organizimin dhe funksionimin e administratës shtetërore”,

URDHËROJ:

1. Delegimin e komopetencave të titullarit të Ministrisë së Drejtësisë, nga data 9.8.2016 deri në datën 26.8.2016, zëvendësministrit të Drejtësisë z. Arben Isaraj.
2. Ngarkohet zëvendësministri, z. Arben Isaraj, për zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

MINISTRI I DREJTËSISË
Ylli Manjani

